OpenLLM-France/wikimedia huggingface dataset:
# Herstappe

Herstappe és un municipi belga de la província de Limburg a la regió flamenca. Amb menys de 100 habitants, és el municipi més petit del regne. Com que és un municipi de majoria de parla neerlandesa amb facilitats per a la minoria francesa (vegeu subdivisions de Bèlgica), no es pot fusionar amb cap municipi limítrof que no tingui el mateix estatut lingüístic.

## Història

En aquesta regió, la frontera lingüística romano-germànica es va moure uns kilòmetres avall, uns amont des de l'era romana. Del segle xiv al xvi, els actes judicials de Herstappe es van redactar en való, al segle xvii es redacten en la variant limburguesa del neerlandès.
| Any | persones de parla valona | persones de parla neerlandesa |
| 1846 | 126 | 9 |
| 1866 | 121 | 23 |
| 1880 | 104 | 20 |
| 1900 | 65 | 76 |
| 1920 | 71 | 57 |
| 1930 | 51 | 63 |
Aquesta taula mostra com petits municipis podien oscil·lar d'un costat de l'altre de la frontera lingüística: uns casaments, uns emigrants… i la majoria canvia.
Certs historiadors qüestionen la validat de les dades sociogràfiques quant a la llengua parlada a l'Estat belga del segle xix. Aleshores hi havia una gran pressió a la gent per a declarar-se de parla francesa. Vegeu, per exemple, les paraules del primer primer ministre Charles Rogier del 1832. Ambdós, investigadors i ciutadans havien doncs interès a reportar dades que corresponien a la política del govern.
El 1831, era part de la província de Lieja. El 1935, el municipi ha estat incorporat a la província de Limburg. Només l'any 1963, la frontera lingüística es va fixar de manera permanent.
# Hoover (Alabama)

Hoover és una població dels Estats Units a l'estat d'Alabama. Segons el cens del 2008 tenia 73.000 habitants.

## Demografia

Segons el cens del 2000, Hoover tenia 62.742 habitants, 25.191 habitatges, i 17.406 famílies. La densitat de població era de 561,7 habitants/km².
Dels 25.191 habitatges en un 33,4% hi vivien nens de menys de 18 anys, en un 59,4% hi vivien parelles casades, en un 7,2% dones solteres, i en un 30,9% no eren unitats familiars. En el 25,9% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3.
Per edats la població es repartia de la següent manera: un 24,8% tenia menys de 18 anys, un 7,9% entre 18 i 24, un 32,6% entre 25 i 44, un 23,8% de 45 a 60 i un 10,9% 65 anys o més.
L'edat mediana era de 36 anys. Per cada 100 dones hi havia 95,1 homes. Per cada 100 dones de 18 o més anys hi havia 91,5 homes.
La renda mediana per habitatge era de 61.982 $ i la renda mediana per família de 79.912 $. Els homes tenien una renda mediana de 55.660 $ mentre que les dones 34.836 $. La renda per capita de la població era de 33.361 $. Aproximadament el 2,1% de les famílies i el 3,4% de la població estaven per davall del llindar de pobresa.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Hurricane (grup serbi)

Hurricane és un grup musical serbi que va ser fundat el 2017. Les components del grup són Sanja Vučić, Ivana Nikolić i Ksenija Knežević.
Al principi del 2020, el grup va participar en Beovizija, la preselecció sèrbia pel Festival de la Cançó d'Eurovisió. Va guanyar amb la cançó «Hasta la Vista» i hauria pogut representar Sèrbia en el Festival de la Cançó d'Eurovisió 2020. No obstant això, el certamen va ser cancel·lat per la pandèmia per coronavirus de 2019-2020. El desembre del 2020, el difusor públic serbi va confirmar que Hurricane representarà el país en el Festival de la Cançó d'Eurovisió 2021, que se celebrarà a la ciutat neerlandesa de Rotterdam.

## Referències

* ↑ «Hurricane to represent Serbia in Rotterdam» (en anglès). Eurovision.tv, 02-03-2020. [Consulta: 21 maig 2021].
* ↑ «Hurricane blow us away with 'LOCO LOCO'» (en anglès). Eurovision.tv, 05-03-2021. [Consulta: 21 maig 2021].
# Hotel Xa

L'Hotel Xa era un edifici de Santa Maria de Palautordera (Vallès Oriental) inclòs a l'Inventari del Patrimoni Arquitectònic de Catalunya.

## Descripció

Edifici de planta rectangular entre parets mitgeres, constava de planta baixa i dos pisos. Tenia dues façanes, una a la plaça Major i l'altra al carrer Major. La coberta era de dos vessants. La façana principal, la de la plaça, era de composició simètrica i de caràcter clàssic. La coronava una barana.

## Història

Aquest edifici fou construït l'any 1881, tal com indicava la inscripció situada a dalt de la façana, al centre de la barana. La planta baixa havia acabat convertida en diversos comerços i les altres dues estaven en mal estat, ja que gairebé no es preocupaven per la seva conservació. Va ser enderrocat i substituït per un edifici de nova construcció.

## Referències

* 1 2 «Hotel Xa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Iatan

Iatan és una població dels Estats Units a l'estat de Missouri. Segons el cens del 2000 tenia 54 habitants.

## Demografia

Segons el cens del 2000, Iatan tenia 54 habitants, 22 habitatges, i 13 famílies. La densitat de població era de 521,2 habitants per km².
Dels 22 habitatges en un 31,8% hi vivien nens de menys de 18 anys, en un 40,9% hi vivien parelles casades, en un 13,6% dones solteres, i en un 40,9% no eren unitats familiars. En el 31,8% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,31.
Per edats la població es repartia de la següent manera: un 24,1% tenia menys de 18 anys, un 7,4% entre 18 i 24, un 27,8% entre 25 i 44, un 31,5% de 45 a 60 i un 9,3% 65 anys o més.
L'edat mediana era de 40 anys. Per cada 100 dones de 18 o més anys hi havia 105 homes.
La renda mediana per habitatge era de 35.625 $ i la renda mediana per família de 36.250 $. Els homes tenien una renda mediana de 22.188 $ mentre que les dones 10.625 $. La renda per capita de la població era de 8.895 $. Entorn del 25% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iatan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Iatan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Houserville

Houserville és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.809 habitants.

## Demografia

Segons el cens del 2000, Houserville tenia 1.809 habitants, 691 habitatges, i 496 famílies. La densitat de població era de 640,8 habitants per quilòmetre quadrat.
Dels 691 habitatges en un 37,8% hi vivien nens de menys de 18 anys, en un 62,4% hi vivien parelles casades, en un 7,5% dones solteres, i en un 28,2% no eren unitats familiars. En el 25% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,1% tenia menys de 18 anys, un 6,7% entre 18 i 24, un 34,3% entre 25 i 44, un 21,3% de 45 a 60 i un 9,5% 65 anys o més.
L'edat mediana era de 36 anys. Per cada 100 dones de 18 o més anys hi havia 93 homes.
La renda mediana per habitatge era de 45.673 $ i la renda mediana per família de 55.962 $. Els homes tenien una renda mediana de 39.167 $ mentre que les dones 24.950 $. La renda per capita de la població era de 20.035 $. Entorn del 2,1% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Houserville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Houserville». American Fact Finder. Oficina del Cens dels Estats Units, 12-01-2010.
# Hélé Béji

Hélé Béji (àrab: هالة الباجي, Hāla al-Bājī) (Tunísia, 1948) és una escriptora tunisiana, presidenta del Collège International de Tunis, una institució que ella mateixa va fundar l'any 1998 i que impulsa el debat sobre l'actualitat política i cultural. Abans va ser professora de Literatura de la Universitat de Tunis i assessora de la UNESCO. És col·laboradora habitual de les revistes Le Débat i Esprit, i ha escrit àmpliament sobre els processos de descolonització i la realitat actual dels països àrabs. Les seves darreres publicacions són Nous, décolonisés (Arléa, 2008) i Islam pride. Derrière le voile (Gallimard, 2011).

## Obres destacades

* Le Désenchantement national, essai sur la décolonisation, assaig (1982)
* L'oeil du jour, novel·la (1985)
* Itinéraire de Paris à Tunis, sàtira (1992)
* L'Art contre la culture, assaig (1992)
* L'Imposture culturelle, assaig (1997)
* Nous, décolonisés (2008)
* Islam Pride, assaig (2011)

## Referències

* ↑ «Hélé Béji». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
* ↑ «Hélé Béji : «Le voile détruit l'universel féminin»» (en francès). FIGARO, 21-08-2017.
# Hubert Mathis

Hubert Mathis (12 de març de 1950) va ser un ciclista francès, que fou professional entre 1975 i 1982. El seu major èxit esportiu fou una victòria d'etapa al Tour de França de 1976.

## Palmarès

* 1976
** Vencedor d'una etapa al Tour de França
* 1978
** 1r al Gran Premi de Soissons
* 1980
** Vencedor d'una etapa a la Volta a Luxemburg
* 1982
** Vencedor d'una etapa al Tour de l'Avenir

### Resultats al Tour de França

* 1975. 41è de la classificació general
* 1976. 33è de la classificació general. Vencedor d'una etapa
* 1978. 45è de la classificació general
* 1979. 49è de la classificació general
* 1980. Abandona (13a etapa)
* 1981. 73è de la classificació general

### Resultats a la Volta a Espanya

* 1979. 43è de la classificació general

## Enllaços externs

* Fitxa d'Hubert Mathis a sitiodeciclismo.net
# Hulugu

Hulugu (En Xinès: 狐鹿姑) era un chan-yu de l'Imperi Xiongnu. Va ser el fill i successor de Qiedihou, i va reinar entre el 96 i el 85 aC.
Al principi Hulugu no volia ser chan-yu, però el seu germà el va convèncer d'acceptar el títol.
La primavera de l'any 90 aC Li Guangli i dos generals van dirigir un exèrcit de 79.000 combatents contra els Xiongnu. Li va vèncer un destacament de 5.000 enemics i un altre de 20.000, però va intentar abastar més del que podia i es va quedar sense subministraments, esgotant els seus homes i cavalls. Els Xiongnu els van passar i van cavar cunetes a la seva línia de retirada. Quan Li i els seus homes van intentar creuar les cunetes els Xiongnu els van atacar, derrotant tot l'exèrcit. Li Guangli es va rendir. Els altres generals Han, Shang Qiucheng i Ma Tong van retornar sense perill a casa.
Li Guangli es va casar amb la filla d'Hulugu. Un any després va ser executat després d'una baralla amb Wei Lü, un altre Han que s'havia rendit i que tenia el favor del Chan-yu.
Hulugu va morir el 85 aC i va ser succeït pel seu fill Huyandi.

## Referències

* 1 2 3 4 Loewe, Michael. A Biographical Dictionary of the Qin, Former Han and Xin Periods, 221 BC - AD 24 (en anglès). Brill, 2000. ISBN 978-90-04-10364-1.
* ↑ Whiting, Marvin. Imperial Chinese Military History (en anglès). iUniverse. ISBN 978-0-595-22134-9.
# Hulsita

La hulsita és un mineral de la classe dels borats, que pertany al grup de la pinakiolita. Rep el seu nom en honor del nord-americà Alfred Hulse Brooks (1871-1924), cap de geologia a Alaska del Servei Geològic dels Estats Units entre els anys 1903 i 1924.

## Característiques

La hulsita és un borat de fórmula química Fe2+ 2Fe$^{3+}$O₂BO₃. Cristal·litza en el sistema monoclínic. La seva duresa a l'escala de Mohs és 3. És l'anàleg amb Fe$^{2+}$ de la magnesiohulsita.
Segons la classificació de Nickel-Strunz, la hulsita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, sakhaïta, harkerita, pertsevita-(F), pertsevita-(OH), jacquesdietrichita i painita.

## Formació i jaciments

Va ser descoberta al mont Brooks, a la península de Seward, a Nome Borough, Alaska (Estats Units), on sol trobar-se associada a altres minerals com: vesuvianita, magnetita, diòpsid i membres del grup estructural del granat. També ha estat desccrita a diverses localitats de la Xina, Rússia, Austràlia i la República Txeca.

## Referències

* ↑ «Hulsite» (en anglès). Mindat. [Consulta: 31 maig 2017].
# Jahnsita-(MnMnFe)

La jahnsita-(MnMnFe) és un mineral de la classe dels fosfats que pertany al subgrup de la jahnsita.

## Característiques

La jahnsita-(MnMnFe) és un fosfat de fórmula química Mn$^{2+}$Mn$^{2+}$Fe$^{2+}$₂Fe$^{3+}$₂(PO₄)₄(OH)₂·8H₂O. Va ser aprovada com a espècie vàlida per l'Associació Mineralògica Internacional l'any 2018. Cristal·litza en el sistema monoclínic. La seva duresa a l'escala de Mohs és 4.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del laboratori de mineralogia de la Universitat de Lieja, amb el número de catàleg: 21168.

## Formació i jaciments

Va ser descoberta al dic pegmatític de Malpensata, a Colico, dins la província de Lecco (Llombardia, Itàlia), on es troba associada a rockbridgeïta i graftonita-(Mn). També ha estat descrita a la concessió Jocão, a Conselheiro Pena (Minas Gerais, Brasil). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Jahnsite-(MnMnFe)» (en anglès). Mindat. [Consulta: 17 juliol 2021].
# Ian Wilkinson

Ian Wilkinson, (Bristol, 14 d'abril de 1979) és un ciclista anglès, professional del 2009 al 2016. Ha combinat la carretera amb el ciclisme de muntanya.

## Palmarès en ciclisme de muntanya

* 2000
** Campió del Regne Unit sub-23 en Camp a través
* 2008
** Campió del Regne Unit en Marató

## Palmarès en ruta

* 2009
** 1r a l'East Midlands International Cicle Classic
** Vencedor d'una etapa al FBD Insurance Rás
* 2012
** Vencedor d'una etapa al Tour de Normandia
* 2013
** 1r al Rutland-Melton International CiCLE Classic
* 2014
** 1r al Eddie Soens Memorial

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Institut Mines-Télécom

l’Institut Mines-Télécom, també anomenada IMT, és una Grande école d'enginyeria de França. Està situada a París, França: Campus Universitat París-Saclay.
L’IMT és un establiment públic d'ensenyament superior i recerca tècnica. L'Escola lliura
* el diploma d'enginyer
* el diploma Màster recerca i de doctorat
* Mastère spécialisé
* Executive MBA
* MOOC.

## Laboratoris d'investigació

* Digital
* Energia
* Recursos naturals i medi ambient
* Materials avançats
* Economia, empresa i societat.

## Referències

* ↑ (anglès)Members and associates Arxivat 2016-10-18 a Wayback Machine.
* ↑ (anglès)Innovating in a Digital World
* ↑ (francès)Les bonnes recettes de l’Institut Mines-Télécom

## Enllaços externs

* Institut Mines-Télécom - Lloc web oficial (anglès) (castellà) (francès)
# Santa Cecília de Fígols

Santa Cecília de Fígols és una església romànica del municipi de Fígols (Berguedà) inclosa en l'Inventari del Patrimoni Arquitectònic de Catalunya.

## Descripció

És una església romànica d'una sola nau coberta amb volta de canó. No té absis però als peus trobem una torre campanar de secció quadrada amb finestres d'arc de mig punt adovellat. El parament és de cerrus de pedra de petit format, sense treballar, disposats en fileres i units amb morter. La coberta és a dues aigües amb teula àrab. Aquesta església és centre d'un petit nucli habitat, de tipus rural però també relacionats amb la mineria, format per quatre cases força modificades respecte del seu aspecte original. El retaule major de l'església, dedicat a Santa Cecília d'estil barroc del segle xvii. Actualment trobem algunes construccions adossades a aquest edifici principal, així com algunes modificacions del campanar.

## Història

La trobem esmentada en l'acta de consagració de la seu d'Urgell (839). La retrobem diverses vegades durant el s. XI; així com el 1134, amb motiu de la consagració de l'església per Pere, bisbe d'Urgell. Fou l'església del castell de Fígols avui desaparegut.

## Referències

* 1 2 3 4 «Santa Cecília de Fígols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ Jaime Villanueva. Viage literario á las iglesias de España. Fortanet, 1821, p. 1–.

## Vegeu també

* Llista de monuments del Berguedà
# Volta a Castella i Lleó 2016

La Volta a Castella i Lleó 2016, 31a edició de la Volta a Castella i Lleó, es disputà entre el 15 i el 17 d'abril de 2016, sobre un total de 488,3 km, repartits entre tres etapes. La cursa formà part del calendari de l'UCI Europa Tour 2016, amb una categoria 2.1.
El vencedor final fou l'espanyol Alejandro Valverde (Movistar Team), vencedor de les dues darreres etapes i de la classificació per punts, que s'imposà per mig minut a Peio Bilbao (Caja Rural-Seguros RGA). Completà el podi el portuguès Joni Brandao (Efapel).
En les altres classificacions secundàries Raúl Alarcón (W52-FC Porto-Porto Canal) guanyà la classificació de la muntanya i el Movistar Team la classificació per equips.

## Equips

Quinze equips prendran part en aquesta edició:
* equips World Tour: Movistar Team
* equips continentals professionals: Caja Rural-Seguros RGA, Drapac Professional Cycling, One Pro Cycling, Stölting Service Group
* equips continentals: Euskadi Basque Country-Murias, Burgos-BH, Team Manzana Postobon, Inteja-MMR Dominican Cycling Team, Lokosphinx, Rádio Popular Boavista, W52-FC Porto-Porto Canal, Efape, Sporting Clube de Portugal/Tavira, Boyacá Raza de Campeones

## Etapes

| Etapa | Data | Recorregut | Km | Vencedor d'etapa | Líder de la general |
| 1a etapa | 15 d'abril | Alcañices - Bragança | 166,3 | Carlos Betancur (COL) | Carlos Betancur (COL) |
| 2a etapa | 16 d'abril | Bragança - Fermoselle | 208,0 | Alejandro Valverde (ESP) | Carlos Betancur (COL) |
| 3a etapa | 17 d'abril | Salamanca - Alt de la Plataforma | 179,2 | Alejandro Valverde (ESP) | Alejandro Valverde (ESP) |

## Classificació general

| | Ciclista | Equip | Temps |
| 1 | Alejandro Valverde (ESP) | Movistar Team | 13h 04' 55" |
| 2 | Peio Bilbao (ESP) | Caja Rural-Seguros RGA | + 30" |
| 3 | Joni Brandao (POR) | Efapel | + 1' 06" |
| 4 | David Arroyo (ESP) | Caja Rural-Seguros RGA | + 1' 10" |
| 5 | Jaime Rosón García (ESP) | Caja Rural-Seguros RGA | + 1' 32" |
| 6 | Winner Anacona (COL) | Movistar Team | + 1 43" |
| 7 | Rafael Ferreira (POR) | W52-FC Porto-Porto Canal | + 1 43" |
| 8 | Garikoitz Bravo (ESP) | Euskadi Basque Country-Murias | + 2' 23" |
| 9 | Carlos Betancur (COL) | Movistar Team | + 2' 51" |
| 10 | Linus Gerdemann (GER) | Stölting Service Group | + 2' 51" |

## Referències

* 1 2 «Valverde logra la última etapa y la general de la Vuelta a Castilla y León». El Mundo Deportivo, 17-04-2016 [Consulta: 19 abril 2016].
* ↑ «Betancur gana la primera etapa de la Vuelta a CyL». El Mundo Deportivo, 15-04-2016 [Consulta: 19 abril 2016].
* ↑ «Valverde muestra su poderío en la Vuelta a Castilla y León». El Mundo Deportivo, 16-04-2016 [Consulta: 19 abril 2016].

## Enllaços externs

* Volta a Castella i Lleó (castellà)
# Medalla del Servei General al Canadà

La Medalla del Servei General del Canadà (anglès: Canada General Service Medal) va ser una medalla de campanya atorgada pel govern canadenc a les forces imperials i canadenques per a les tasques relacionades amb les incursions fenianes entre 1866 i 1871.La medalla es va establi l'1 de gener de 1899 i s'havia d'aplicar immediatament. El període de sol·licitud es va ampliar més tard fins a 1907, després fins a 1928.
Amb les sol·licituds tardanes, es van concedir 17.623 medalles,incloses 15.300 a membres de les unitats canadenques.

## Disseny

La medalla, de 1,4 polzades (36 mm) de diàmetre, és de plata i té un tiratge giratori recte. L'anvers porta el cap de la reina Victòria amb la llegenda VICTORIA REGINA ET IMPERATRIX, mentre que el revers representa l'ensenya del Canadà envoltat d'una corona de fulles d'auró amb la paraula CANADA a sobre.
El nom, el rang i la unitat del destinatari apareixen a la vora de la medalla. Es van utilitzar diferents estils d'impressions i gravats, cosa que reflecteix que la medalla es va atorgar durant un llarg període de temps.
La cinta d'1,25 polzades (32 mm) d'ample consta de tres franges iguals de vermell, blanc i vermell. El 1943 es va adoptar la mateixa cinta per a la Medalla del Canadà.

### Fermalls

La medalla sempre s'atorgava amb un fermall, amb 12 medalles concedides amb els tres fermalls. El nombre de fermalls que s'indica a continuació inclou els que apareixen a les medalles de fermalls múltiples.

#### FENIAN RAID 1866

Per serveis relacionats amb les incursions fenianes de 1866. Es van atorgar 13.000 fermalls.

#### FENIAN RAID 1870

Per serveis relacionats amb les incursions fenianes de 1870. Es van atorgar 5.925 fermalls.

#### RIU VERMELL 1870

Per serveis relacionats amb la supressió de la Rebel·lió del riu Red. Es van atorgar 502 fermalls.

## Referències

* 1 2 3 4 Joslin, Litherland and Simpkin.. British Battles and Medals., p. 146-149. Published Spink, London. 1988. ISBN 0-907605-25-7
* ↑ William Spencer.. Medals - The Researcher's Guide., p. 53. Published by The National Archives, Richmond, Surrey, England. 2006. ISBN 1-903365-63-5
* ↑ Canada: General Order (7) 1 January 1899.
* 1 2 3 4 5 6 «War Medals (1866-1918) - Canadian General Service Medal (1866-1870)». Veteran Affairs Canada. [Consulta: 6 octubre 2010].
* 1 2 3 4 5 Journal of the Orders and Medals Society of America. Volume 48, number 7. Aug-Sept 1997, pp 28-30.
* ↑ Captain H. Taprell Dorling, Ribbons and Medals, p 65. Published A.H.Baldwin & Sons, London. 1956.
# Màntua (desambiguació)

«Màntua o Mantua» té aquests significats:
* Toponímia
** Màntua, ciutat d'Itàlia
** Mantua (Cuba), localitat de Cuba
** Mantua (Nova Jersey), població dels Estats Units, a l'estat de Nova Jersey
** Mantua (Ohio), població dels Estats Units, en l'estat d¡Ohio
** Mantua (Filadèlfia), barri de la ciutat de Filadèlfia (Pennsilvània, als Estats Units
** Mantua (Utah), població dels Estats Units, en l'estat de Utah
** Mantua (Virgínia), població dels Estats Units, en l'estat de Virgínia
** Arroyos de Mantua, població cubana
** Ducat de Màntua, entitat sobirana de la península italiana entre els anys 1328 i 1708
** Província de Màntua, província italiana de la regió de la Llombardia
** Riu Mantua, curs fluvial a Cuba
* Biografies:
** Cecília A. Màntua, pseudònim de l'escriptora Cecília Alonso i Bozzo, filla de Gastó Alonso i Manaut
** Gastó A. Màntua, pare de Cecília Alonso i Bozzo
# Waltham Forest

Waltham Forest és un districte londinenc, del Regne Unit. Exactament de l'àrea coneguda com a Est de Londres. Una cinquena part del districte és àrea forestal. Walham Forest és un dels cinc districtes de Londres que serà seu dels Jocs Olímpics d'Estiu de 2012.

## Barris de Waltham Forest

El districte de Waltham Forest està format pels següents barris:
| Bakers Arms Cann Hall Chingford Chingford Hatch Friday Hill Highams Park | Lea Bridge Road Leyton Leytonstone Walthamstow Walthamstow Village |